**DOM ZDRAVLJA ZADARSKE ŽUPANIJE**

**ULICA IVANA MAŽURANIĆA 28B, ZADAR**

**RKP: 33976 Razina: 31**

**MB: 00713007 Razdjel: 000**

**OIB: 82455745471 Šifra djelatnosti: 8690**

URBROJ: 01 – /2023

Zadar, 27. siječnja 2022. godine

**BILJEŠKE UZ FINANCIJSKI IZVJEŠTAJ**

**IZVJEŠTAJI PRORAČUNA, PRORAČUNSKIH I IZVANPRORAČUNSKIH**

**KORISNIKA**

**za razdoblje od 01. siječnja 2022. do 31. prosinca 2022.godine**

Sukladno Pravilniku o financijskom izvještavanju u proračunskom računovodstvu (Narodne novine broj 37/22) DOM ZDRAVLJA ZADARSKE ŽUPANIJE je za razdoblje od 01. siječnja do 31. prosinca 2022. godine na propisanim obrascima izradio je sljedeće financijske izvještaje:

* Izvještaj o prihodima i rashodima, primicima i izdacima – Obrazac PR – RAS,
* Bilancu – obrazac BIL,
* Izvještaj o obvezama – Obrazac OBVEZE,
* Izvještaj o rashodima prema funkcijskoj klasifikaciji – Obrazac RAS funkcijski,
* Izvještaj o promjenama u vrijednosti i obujmu imovine i obveza – Obrazac P- VRIO,
* Bilješke

Bilješke su dopune podataka uz financijske izvještaje kako bi se isti pravilno razumjeli i protumačili. Označavaju se rednim brojevima s vezom na pojedinu poziciju iz financijskog izvještaja na koju se odnose.

Dom zdravlja Zadarske županije je zdravstvena ustanova registrirana za obavljanje slijedećih djelatnosti:

* obiteljska (opća) medicina,
* dentalna zdravstvena zaštita,
* zdravstvena zaštita žena,
* zdravstvena zaštita predškolske djece,
* medicina rada,
* laboratorijska dijagnostika,
* radiološka dijagnostika,
* specijalističko-konzilijarna zdravstvena zaštita (ortodoncija i oralna kirurgija)
* sanitetski prijevoz,
* patronažna zdravstvena zaštita,
* zdravstvena njega,
* palijativna skrb bolesnika

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR-RAS)**

**PRIHODI I PRIMICI:**

Ukupni prihodi i primici (šifra X678) realizirani su u iznosu od 46.256.344,05 kuna odnosno 92,4% realizacije prethodnog izvještajnog razdoblja, sastoje se od:

1. prihoda poslovanja (šifra 6) u iznosu od 46.038.041,41 kuna,
2. prihoda od prodaje nefinancijske imovine (šifra 7) u iznosu od 8.965,14 kuna (u naravi se odnose na prihode od prodaje stanova),
3. primitaka od financijske imovine i zaduživanja (šifra 8) u iznosu od 209.337,50 kuna (u naravi se radi o korištenju dugoročnog investicijskog kredita odobrenom kod poslovne banke u ukupnom iznosu od 5.000.000,00 kuna za uređenje 12 ordinacija u prostoru nove Poliklinike Opće bolnice Zadar.

Struktura prihoda poslovanja ostvarenih u izvještajnom razdoblju je sljedeća:

* kto 63 Tekuće pomoći proračunskim korisnicima iz proračuna koji im nije nadležan (šifra 6361) u naravi se odnose na prihode od Grada Zadra u iznosu od 209.662,50 kuna temeljem zaključenog ugovora za sufinanciranje brodskog prijevoza timova opće (obiteljske) medicine na otocima Zadarske županije i održavanje ambulante te 219,79 kuna od strane Ministarstva zdravstva na ime pružanja zdravstvene skrbi azilantima.
* kto 63 Kapitalne pomoći proračunskim korisnicima iz proračuna koji im nije nadležan (šifra 6362) u naravi se odnosi na prihod od Grada Zadra u iznosu od 6.537,50 kuna za nabavu hidrofora za ordinaciju opće (obiteljske) medicine na Velom Ižu.
* kto 63 Tekuće pomoći temeljem prijenosa EU sredstava (šifra 6381) iskazane su u iznosu od 1.509.220,77 kuna, u naravi se radi o prihodima naplaćenim temeljem ispostavljenih Zahtjeva za nadoknadom sredstava iz projekta „Specijalističko usavršavanje doktora medicine u Domu zdravlja Zadarske županije kodni broj ugovora UP.02.2.1.02.0028“ kojim se financiraju specijalizacije 9 (devet) liječnika: 6 (šest) iz područja opće (obiteljske) medicine, 2 (dva) iz područja pedijatrije i 1 (jedan) iz područja ginekologije.

Sredinom ožujka 2022.godine 3 (troje) liječnika je završilo specijalističko usavršavanje iz područja opće (obiteljske) medicine, nakon toga do kraja 2022.godine za iste se više nisu potraživali odnosno naplaćivali prihodi.

* kto 64 Prihodi od imovine (šifra 6413) realizirani su u iznosu 7,69 kuna, u naravi se odnose na prihode od kamata na depozite po viđenju.
* kto 65 Prihodi od upravnih i administrativnih pristojbi, pristojbi po posebnim propisima i naknadama (šifra 6526) ostali nespomenuti prihodi realizirani su u iznosu od 906.426,63 kuna odnosno 88,5% realizacije prethodne godine.

Na smanjenje istih u odnosu na prethodnu godinu utjecali značajno manji prihodi od nastupa štetnih događaja odnosno prihodi od refundacija šteta.

U naravi ova grupa prihoda se odnosi na: participaciju, dopunsko zdravstveno osiguranje, prihode od osiguravajućih kuća odnosno refundacija šteta i sl.

* kto 66 Prihodi od prodaje proizvoda i robe (šifra 6614) realizirani su u iznosu od 1.941.920,11 kuna odnosno (+3,3%) više od realizacije prethodne godine, u naravi se odnose na prihode od zakupa poslovnog prostora.
* kto 66 Prihodi od pruženih usluga (šifra 6615) realizirani su u iznosu od 1.502.733,02 kuna odnosno 61,6% realizacije prethodne godine, uzrok značajnog smanjenja ovog prihoda je odlazak 1 (jednog) liječnika medicine rada u privatnike te odlazak drugog na rodiljni dopust.

Ova skupina prihoda u naravi se odnosi na: naprijed spomenute prihode od medicine rada, smanjene prihode od pripravnika (rad u drugim zdravstvenim ustanovama), smanjene prihode od ostalih usluga koje pacijenti plate izvan osiguranja s HZZO-om (brzi testovi na covid-19).

* kto 66 Kapitalne donacije (šifra 6632) u naravi se odnose na donaciju Erste & Steiermärkische Bank d.d. u iznosu od 100.000,00 kuna i donaciju Općine Bibinje u iznosu od 10.000,00 kuna.
* kto 67 Prihodi iz nadležnog proračuna za financiranje rashoda poslovanja (šifra 6711) ostvareni su u ukupnom iznosu od 1.448.735,00 kuna, sastoje se od:

1. prihoda od decentraliziranih sredstva za usluge tekućeg i investicijskog održavanja medicinske opreme (postojećih 9 UZV uređaja za ginekologiju) u iznosu od 243.000,00 kuna i usluga tekućeg i investicijskog održavanja 4 kotlovnice u iznosu od 85.000,00 kuna dok se
2. iznos od 1.120.735,00 kuna odnosi na opće prihode i primitke temeljem zaključenih ugovora s osnivačem za: sufinanciranje plaća za medicinsko – biokemijski laboratorij, sufinanciranje brodskog prijevoza timova opće (obiteljske) medicine na otocima, sufinanciranje rashoda za energiju, financiranja pripravnosti stomatologa nedjeljom/blagdanom/praznikom te usluga tekućeg i investicijskog održavanja (kabliranja).

* kto 67 Prihodi iz nadležnog proračuna za financiranje rashoda za nabavu nefinancijske imovine (šifra 6712) realizirani su u ukupnom iznosu od 538.875,00 kuna od decentraliziranih sredstva za nabavu opreme za održavanje i zaštitu, medicinske i laboratorijske te računalne opreme.
* kto 67 Prihodi od HZZO-a na temelju ugovornih obveza (šifra 673) realizirani su u iznosu od 37.860.121,56 kuna odnosno 104% realizacije prethodne godine.

Struktura primitaka ostvarenih u izvještajnom razdoblju je sljedeća:

* kto 84 Primljeni krediti od tuzemnih kreditnih institucija izvan javnog sektora (šifra 8443) u iznosu od 209.337,50 kuna. U naravi se radi o korištenju dijela dugoročnog investicijskog kredita odobrenog za uređenje 12 ordinacija u prostoru nove Poliklinike Opće bolnice Zadar u iznosu od 5.000.000,00 kuna od strane Erste & Steiermärkische Bank d.d. te rokom otplate 5 godina.

Prihodi od HZZO su najzastupljeniji i čine 81,85% izvora financiranja, vlastiti prihodi koje Ustanova ostvari pružanjem usluga na tržištu (od zakupa i dr.) čine 7,55% izvora financiranja, prihodi od EU fondova čine 3,26% izvora financiranja, prihodi po posebnim propisima 1,87%, prihodi od osnivača 2,4%, prihodi od decentraliziranih sredstava 1,87% dok se na ostale izvore financiranja odnosi 1,18% (prihodi od nadležnog ministarstva, prihodi od proračuna koji nisu nadležni/JLPRS-ovi, prihodi od donacija, primici od kredita i prodaje stanova).

**RASHODI I IZDACI:**

Ukupni rashodi i izdaci (šifra Y345) ostvareni su u iznosu od 48.584.462,14 kuna odnosno 92,6% realizacije prethodne godine, a sastoje se od:

1. rashoda poslovanja (šifra 3) u iznosu od 47.880.469,43 kuna,
2. rashoda za nabavu nefinancijske imovine (šifra 4) u iznosu od 703.992,71 kuna,
3. izdaci u ovom izvještajnom razdoblju nisu iskazani

Struktura rashoda poslovanja ostvarenih u izvještajnom razdoblju je sljedeća:

* rashodi za zaposlene (šifra 31) 35.282.655,22 kuna 73,69%
* materijalni rashodi (šifra 32) 12.333.421,40 kuna 25,76%
* financijski rashodi (šifra 34) 92.361,65 kuna 0,19%
* pomoći dane u ino. i unutar općeg proračuna (šifra 36) 170.000,00 kuna 0,36%

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ukupno: 47.880.469,43 kuna 100%

Temeljem naprijed navedenih podataka evidentno je da su u rashodima poslovanja najzastupljeniji rashodi za zaposlene (šifra 31), u odnosu na prethodno izvještajno razdoblje bilježe porast od +1,8%.

Sukladno Kolektivnom ugovoru odnosno njegovim izmjenama i dopunama došlo je do rasta bruto osnovice plaće za 6%, a posljedično i rasta visine iznosa doprinosa, povećanih iznosa za regres i božićnicu sa 1.500,00 kuna na 1.750,00 kuna te dar za djecu (sa 600,00 kuna na 754,00 kune.

Pored naprijed navedenih rashoda u ovu skupinu rashoda pripadaju i ostali rashodi za zaposlene (npr. jubilarne nagrade, otpremnine, naknade za bolest, invalidnost, smrtni slučaj i slično).

Prosječan broj zaposlenih kod korisnika na osnovi stanja na početku i na kraju izvještajnog razdoblja od 01.01.2022. do 31.12.2022.godine. (šifra Z007) iznosi 246 djelatnika, što je za 10 djelatnika manje nego u izvještajnom razdoblju prošle godine kada je ustanova zapošljavala 256 djelatnika (odlasci u mirovinu, zaposlenici na zamjenama).

Materijalni rashodi (šifra 32) u izvještajnom razdoblju ostvareni su u iznosu od 12.333.421,40 kuna odnosno bilježe porast od 5,9% u odnosu na prethodnu godinu.

Struktura materijalnih rashoda je sljedeća:

* Naknade troškova zaposlenima (šifra 321) realizirane su u iznosu od 1.285.195,61 kuna, u odnosu na prethodno izvještajno razdoblje bilježe porast za 12,4%. U naravi se odnose na rashode za: službena putovanja u iznosu od 16.705,43 kuna, naknade za prijevoz, za rad na terenu i odvojeni život u iznosu od 1.196.992,18 kuna i stručno usavršavanje zaposlenika u iznosu od 71.498,00 kuna (seminari, simpoziji, stručni ispiti).
* Rashodi za materijal i energiju (šifra 322) iskazani su u iznosu od 4.952.911,91 kuna, odnosno bilježe porast za 6% u odnosu na prethodno izvještajno razdoblje.

Ova pozicija sastoji se od: rashoda za uredski materijal i ostale materijalne rashode u iznosu od 240.895,57 kuna (uključivo materijal za čišćenje i održavanje te literaturu), rashoda za materijal i sirovine (najzastupljeniji u ovoj skupini) u iznosu od 2.554.279,75 kuna (stomatološki materijal/laboratorijski materijal/medicinski potrošni materijal/ lijekovi), rashoda za energiju u iznosu od 1.849.069,83 kuna (električna energija/motorni benzin i dizel gorivo/lož ulje/messer plin), rashoda za materijal i dijelove za tekuće i investicijsko održavanje u iznosu od 20.873,43 kuna, rashoda za sitni inventar (zubarski ručni instrumenti/tipkovnice/miševi/USB stick-ovi, čitači smart kartica, stolice za ordinacije, grijalice i slično) i auto-gume u iznosu od 209.262,08 kuna te rashoda za službenu, radnu i zaštitnu odjeću i obuću u iznosu od 78.531,25 kuna.

* Rashodi za usluge (šifra 323) realizirani su u iznosu od 5.604.673,10 kuna odnosno 106,2% realizacije prethodnog izvještajnog razdoblja, odnose se na: usluge telefona/pošte i usluge brodskog prijevoza timova opće/obiteljske medicine na otocima odnosno relacijama (Ist – Molat – Ist) i (Silba – Premuda – Silba te Silba – Olib – Silba) u iznosu od 697.773,12 kuna,
* usluge tekućeg i investicijskog održavanja medicinske i ne-medicinske opreme/vozila/građevinskih objekata (vlastitih i tuđih) u iznosu od 1.135.639,90 kuna, komunalnih usluga u iznosu od 1.382.009,19 kuna (opskrba vodom, iznošenje i odvoz smeća, deratizacija, dimnjačarske i ekološke usluge, usluge čišćenja i pranja ordinacija i odjeće te komunalne naknade), zakupnina i najamnina u iznosu od 211.553,75 kuna (u naravi se radi o najmu 3 analizatora za medicinsko – biokemijski laboratorij u Biogradu na moru, najmu informatičke opreme, zakupu poslovnog prostora za ambulantu u Galovcu te operativnom leasingu za 3 osobna vozila za potrebe službe patronaže/kućne njege), zdravstvene i veterinarske usluge iskazane su u iznosu od 1.428.805,62 kuna (najzastupljeniji u ovoj skupini rashoda) u naravi se odnose na: laboratorijske usluge, zdravstvene usluge drugih ustanova, usluge zubotehničkih laboratorija za potrebe ordinacija dentalne medicine te pripravnost stomatologa nedjeljom / blagdanom / praznikom koja je ugovorena u suradnji sa osnivačem; intelektualne i osobne usluge iskazane su u iznosu od 138.109,01 kuna (mentorstva, ugovori o djelu), računalne usluge u iznosu od 571.621,28 kuna te ostale usluge u iznosu od 39.161,23 kuna.
* Ostali nespomenuti rashodi poslovanja (šifra 329) realizirani su u iznosu od 490.640,78 kuna, odnosno 89,0% realizacije prethodnog izvještajnog razdoblja, sastoje se od: naknada za rad upravnog vijeća u iznosu od 66.797,53 kuna, premija osiguranja imovine i zaposlenika u iznosu od 129.113,70 kuna, reprezentacije u iznosu od 3.176,13 kuna, članarina u iznosu od 15.996,00 kuna i ostalih nespomenutih rashoda poslovanja u iznosu od 275.557,42 kuna (odvjetničke usluge u iznosu od 84.430,00 kuna i ostali nespomenuti rashodi u iznosu od 191.127,42 kuna koji se u naravi odnose na: oglase/natječaje za radna mjesta u Narodnim novinama i tiskovinama, HRT pristojbu, telefonsko naručivanje lijekova, povjerenstva za Polikliniku, javnobilježničke usluge, povrate jamstva za ozbiljnost ponude iz postupaka javne nabave, ateste, troškove otočnih iskaznica za vozila koja se prevoze trajektom i slično).
* Financijski rashodi (šifra 34) iskazani su u iznosu od 92.361,65 kuna, a u naravi se odnose na kamatu po dugoročnom investicijskom kreditu u iznosu od 74.863,88 kuna (šifra 3423) i bankarske usluge i usluge platnog prometa u iznosu od 17.336,15 kuna (šifra 3431).
* Kapitalni prijenosi između proračunskih korisnika istog proračuna (šifra 3692) u iznosu od 170.000,00 kuna u naravi odnosi na sufinanciranje ugradnje dizalice topline u Poliklinici Opće bolnice Zadar temeljem zaključenog Sporazuma s udjelom Doma zdravlja Zadarske županije sa 9,10%.
* Ostali rashodi iskazani su u iznosu od 2.031,16 kuna (šifra 3833) u naravi se odnose na naknade štete zaposlenicima.

Rashodi za nabavu nefinancijske imovine u izvještajnom razdoblju realizirani su u iznosu od 703.992,71 kuna, a sastoje se od:

* ostalih prava u iznosu od 25.687,50 kuna (šifra 4124), u naravi se odnose na dodatna ulaganja na uređenju 12 ordinacija u novoj Poliklinici Opće bolnice Zadar sredstvima dugoročnog kredita poslovne banke,
* uredske opreme i namještaja u iznosu od 9.975,00 kuna (šifra 4221), u naravi se radi o nabavi 2 računala decentraliziranim sredstvima,
* opreme za održavanje i zaštitu u iznosu od 95.250,00 kuna (šifra 4223) u naravi se odnosi na nabavu 10 klima uređaja decentraliziranim sredstvima i nabavu 1 kompresora za ordinaciju dentalne medicine u Starigrad Paklenici,
* medicinske i laboratorijske opreme u iznosu od 561.326,31 kuna (šifra 4224) u naravi se radi o nabavi: 2 autoklava, 4 EKG uređaja, 1 stomatološke stolice s nasadnim instrumentima, 1 polimerizacijske lampe i 4 pulsna oksimetra decentraliziranim sredstvima dok je donacijom poslovne banke i općine Bibinje financirana nabava 1 polimerizacijske lampe, senzor za RTG aparat i ostala medicinska oprema za ordinaciju dentalne medicine u Bibinjama,
* instrumenata, uređaja i strojeva u iznosu od 11.753,90 kuna (šifra 4225) nabava i ugradnja hidrofora u ambulatni opće (obiteljske) medicine na Velom Ižu.

Ukupan manjak prihoda i primitaka za izvještajno razdoblje iznosi 2.328.118,09 kuna (šifra Y005), a uključuje sljedeće: manjak prihoda poslovanja u iznosu od 1.842.428,02 kuna (šifra Y001), manjak prihoda od nefinancijske imovine u iznosu od 695.027,57 kuna (šifra Y002) i višak primitaka od financijske imovine u iznosu od 209.337,50 kuna (šifra X003).

Manjak prihoda i primitaka preneseni iznosi 3.253.745,64 kuna (šifra 9222-9221), uvećan za iznos manjka prihoda i primitaka promatranog izvještajnog razdoblja u iznosu od 2.328.118,09 kuna (šifra Y005) rezultira manjkom prihoda i primitaka za pokriće sljedećem razdoblju (šifra Y006) u iznosu od 5.581.863,73 kuna.

Naprijed navedeni manjak prihoda i primitaka nad rashodima i izdacima po izvorima financiranja ima sljedeću strukturu: preneseni manjak vlastitih prihoda iz prethodnih godina u iznosu od 3.253.745,64 kuna umanjen za tekući višak vlastitih prihoda u iznosu od 31.971,39 kuna uvećan za tekući manjak prihoda od HZZO u iznosu od 2.360.089,48.

**BILANCA**

**(OBRAZAC BIL)**

Bilanca predstavlja pregled imovine, obveza i vlastitih izvora. Stanje imovine, obveza i vlastitih izvora na dan 31.12.2022.g. iznosi 68.026.755,92 kuna; a u odnosu na stanje na početku izvještajnog razdoblja bilježi smanjenje za 3,5% uslijed provođenja ispravka vrijednosti.

Imovina (šifra B001) se sastoji od: nefinancijske imovine (šifra B002) u iznosu od 61.495.239,09 kuna i financijske imovine (šifra 1) u iznosu od 6.531.516,83 kuna.

Nefinancijsku imovinu (šifra B002) čine:

* neproizvedena dugotrajna imovina (šifra 01) u iznosu od 11.900.365,92 kuna koja se u naravi odnosi na građevinska i ne-građevinska zemljišta te ostala prava odnosno ulaganja na tuđoj imovini u novoj Poliklinici Opće bolnice Zadar,
* proizvedena dugotrajna imovina (šifra 02) u iznosu od 49.594.873,17 kuna, u naravi se odnosi na građevinske objekte - ambulante, stambene objekte, skladišta i garaže, osobne automobile koje koriste patronaža i kućna njega te različite vrste postrojenja te medicinske i ne-medicinske opreme.

Financijsku imovinu (šifra 1) čine:

* novac u banci i u blagajni (šifra 11) u iznosu od 830.828,39 kuna,
* potraživanja (šifra 12) u iznosu od 246.722,55 kuna u naravi se odnose na potraživanja za bolovanja od HZZO, potraživanja za dane predujmove i ostala potraživanja koja se refundiraju,
* vrijednosni papiri (šifra 14) u iznosu od 132.353,57 kuna,
* dionice i udjeli u glavnici (šifra 15) u iznosu od 75.500,00 kuna,
* potraživanja za prihode poslovanja (šifra 16) u iznosu od 5.174.323,68 kuna,
* potraživanja od prodaje nefinancijske imovine (šifra 17) u iznosu od 71.788,64 kuna.

Izvori imovine sastoje se od:

* obveza (šifra 2) u iznosu od 11.103.900,21 kuna, koje se u naravi odnose na obveze za rashode poslovanja (šifra 23) u iznosu od 6.405.282,42 kuna, obveze za nabavu nefinancijske imovine (šifra 24) u iznosu od 73.240,50 kuna i obveze za kredite i zajmove (šifra 26) u iznosu od 4.625.377,29 kuna,
* vlastitih izvora (šifra 9) u iznosu od 56.922.855,71 kuna.

U izvan bilančnim zapisima (šifre 991 - 996) iskazan je ukupan iznos od 9.467.975,71 kuna, a odnosi se na:

1. tuđu imovinu dobivenu na korištenje u iznosu od 1.749.696,25 kuna, radi se o imovini koja je nabavljena u sklopu EU projekta „Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelje usluga zdravstvene zaštite na primarnoj razini na otocima Zadarske županije“ u kojem je Dom zdravlja partner na projektu, a osnivač/Zadarska županija nositelj projekta.
2. ugovorne odnose i slično koji uz ispunjenje određenih uvjeta, mogu postati obveza ili imovina:





1. sudske sporove:



**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS – FUNKCIJSKI)**

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstavaju se rashodi poslovanja razreda 3 i rashodi za nabavu nefinancijske imovine razreda 4. Opće medicinske usluge (šifra 0721) iznose 48.584.462,14 kuna.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

U izvještajnom razdoblju nema iskazanih podataka o promjenama u vrijednosti i obujmu imovine i obveza.

**IZVJEŠTAJ O OBVEZAMA**

**(OBRAZAC OBVEZE)**

Stanje obveza na početku izvještajnog razdoblja (šifra V001)) iznosilo je 9.693.708,92 kuna, povećanje obveza (šifra V002) iznosilo je 50.887.866,98 kuna, od čega je u izvještajnom razdoblju podmireno obveza (šifra V004) u iznosu 49.477.675,69 kuna.

Stanje obveza na kraju izvještajnog razdoblja (šifra V006) iznosi 11.103.900,21 kuna, od čega se na dospjele obveze (šifra V007 ) odnosi 3.352.696,14 kuna, a na nedospjele (šifra V009) iznos od 7.751.204,07 kuna (bruto plaća i dugoročni investicijski kredit). Dospjele obveze podmirit će se do kraja siječnja odnosno veljače 2023.g., a nedospjele sukladno valuti.

RAVNATELJICA

mr. sc. Renata Bek, dr. med. spec. psihijatar